มีเพศสัมพันธ์วันที่8 ใส่ถุงยางอนามัยป้องกัน แล้วมีเลือดออกมาคล้ายเลือดเมนส์ออกมาไม่มาก เหมือนมีเพศสัมพันธ์ปุ๊บแล้วมีประจำเดือนเลยค่ะ หลังจากนั้นก็ใส่ผ้าอนามัย แล้วเมนส์มาน้อยกว่าปกติ และมีเป็นสีดำ สีน้ำตาล จนถึงคืนวันที่9 ก็มีเลือด แต่ไม่มาก ก่อนจะนอนเปลี่ยนผ้าอนามัยพอตื่นเช้ามาไม่มีประจำเดือนในแผ่นอนามัย แต่พอตอนปัสสาวะมีเลือดประจำเดือนออกมามีสีลักษณะปกติ แต่ไม่เข้าใจว่าทำไมถึงมาน้อย แล้วช่วงตอนนอนไม่มีประจำเดือนออก แบบนี้จะเกิดการตั้งครรภ์ไหมคะ เป็นครั้งแรกด้วย เลยกังวลค่ะ
สวัสดีค่ะ หากหลังการมีเพศสัมพันธ์ครั้งสุดท้าย ร่วมกับใส่ถุงยางอนามัยป้องกันด้วยนั้น มีเลือดประจำเดือนที่มาตรงตามรอบมาแล้ว ก็แสดงว่าไม่น่าจะมีการตั้งครรภ์แต่อย่างใดเลือดประจำเดือนที่ออกมา อาจจะยังเป็นเลือดประจำเดือนตามปกติได้ หากออกติดต่อกันไม่เกิน 7 วัน แล้วพอหยุดแล้ว ไม่มีออกมาผิดปกติระหว่างรอบเดือนอีกให้สังเกตอาการต่อไป และอาจซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ